UBERA ARANZETA (EH Bildu, 2020-02-06):
Begira, hauteskundeen markoa zuek jarri duzue. Elkarrekin Ahal Duguk ekarri zuen proposamena Urkullu jaunak hauteskundeen iragarpena egin aurretik. Beraz, ez duena balio da gaiari heltzea ez denean nahi hauteskundeen elektoralismoaren komodina erabiltzea, ez?, maiz gertatzen den bezala.
Nik lehen, lehenengo txandan zalantzan jarri dut. Ez nekien Gobernuak inertzia bati jarraiki egiten ari den bere politika edo erabakiak hartzen ari den. Eta Berriozabal andreak argi utzi dit erabakiak hartzen ari zaretela. Ba, eskatu nahi dizuet, mesedez, erabakiak beste norabide batean hartzea zeren Hezkuntza suntsitzen ari zarete. Ekitatean atzerantz goaz eta emaitzetan, emaitzak ez dira izan beharko liratekeenak.
Eta esan digute hitzetan ez galtzeko eta horren adibideak jarriko ditut. Hartzen diren erabakiak, nora eramaten gaituzten eta zer ekartzen duten. Begira. Adibide bat, Durangon. Durangon Haurreskolak Partzuergoan eskaintza baino zazpi eskari gehiago zeuden. Orduan, Durangoko Udal Gobernuak aurrekontuetan partida bat sartu zuen, prestutasuna agertu zuen obra egiteko erantzuna emateko. Badakizue, 18 milako euroko errentaren doakotasunarekin eskariak handitu egin dira. Ba, gobernu honek zer egin du? Beste irizpide batzuk onartu familia horiek nahi zuten ikastetxera ez joateko. Eta (...) hiru kilometroren barruan Haurreskola Partzuergotan beste eskariak plazak hutsik baldin badaude, ba beste toki batetara joan behar dira. Orduan familiak bultzatzen dira zentro pribatuetara eta herritik kanpora. Eta hori erabaki bat da. Hori erabaki bat eta hori ez da eskola publikoaren aldeko erabaki bat.
Gero, eskola publikoaren aldeko kanpaina. Iazko kanpaina berbera. Aurkezpen plotterrean ere iazko data, papertxo batekin estalita. Hori erabaki bat da? Hori erabaki bat da. Beste bat, Bidebieta. Bidebieta zuek erabaki zenuten 2007an matrikulazioa ixtea. Hona ekarri genuen, proposamenak egin genituen, bertara joan ginen, bertako hezkuntza komunitatea. Atzo hemen egon ziren. Beraiei konpromisoak eskatu zitzaizkien. Beraiek bete dute. Hezkuntza Saila? Eta dena izan da atzetik beste jende bat lanean aritu behar izan da proposamenak egiten eta zuei behartzen. Behartzen erabakiak aldatzen.
Mina del Morro. Berdina. Hezkuntza Sailak erabakitzen du ixtea. Beti ahulenen kaltetan. Beti ahulenak bazterrean utziz. Eta bazterketa egoeran daudenak, pobrezia egoeran, pobrezia arriskuan egon daitezkeenak... Hor inbertitu behar da. Hor behar dugu hezkuntza sendoa. Behar dugu eskola publiko indartsu bat eta hor lagundu behar dugu. Ba, ez. Horiek itxi. Horiek itxi. Eta agian ikastetxe horiek itxi behar dira baina erabakiak adostuak izan behar dira eta behar den bezala planifikatuak benetan auzo horretan eskola publiko sendo bat egoteko, aukera berdintasuna bermatzeko eta segregazioari aurre egiteko.
Beste adibide bat, berriki egon garena. Artatse, Otxarkoaga, Txurdinaga... izugarrizko lana. Ba zuek erabaki zenuten orain dela pare bat urte gizarte-laguntzaileak RPT-tik kentzea, kriston lana egiten dutenean eta laguntzen dutenean hezkuntza bideratzen eta (...) egiten. Hor ere proposamen bat aurkeztu behar izan genuen, ebaluazio bat, por cierto, oraindik egin gabe dagoena eta gizarte laguntzaileekin kontatu gabe.
Eta dena horrela. Eta adibide gehiago jarri ditzaket. Eta horiek ez dira hitzak. Dira datuak. Datu objektiboak, gertatzen ari dena. Zenbat ikastetxe bisitatu ditugu. Zenbat lan egin dugu. Lan asko egin dugu. Eta akordioak ere. Eta akordio onak ere.
Eta eskola publikoaren kalitatea ona da. Hori inork ez du zalantzan jartzen, Bengoechea andrea, lehen esan dudan bezala. Zoritxarrez, gertatzen ari dena da bai sare batean zein bestean emaitzak antzerakoak direla. Bietan. Ikusi ebaluazio diagnostikoa, ISEI-IVEI-rena. Hezkuntza Sailaren Instinturena.
Gure Hezkuntza sistema enpresa batean edo bestean ez dago osasuntsu. Ez dago osasuntsu. Eta hor eskua hartu behar da, interbenitu behar da. Eta beste erabaki batzuk bultzatu behar dira. Zeren momentu honetan dugun sistemak lehengo garai bati, lehengo gizarte bati erantzuten diolako. Eta garaiak aldatu dira, gizartea aldatu da...
... dira. Zeren, momentu honetan dugun sistemak lehengo garai bati, lehengo gizarte bati erantzuten diolako. Eta garaiak aldatu dira, gizartea aldatu da eta beste erantzun batzuk behar ditugu. Eta hor planifikazioak izugarrizko garrantzitsua da. Ez da planifikatu. Noski, eskola mapa pixkatxo bat, zertxobait aldatu dela, baina partxeoak, eta hemen behar dugu planifikazioa.
Atzo ere frantseseko irakasleen inguruan izan genuen eztabaida. Hori ere planifikazio ezaren ondorio bat da, beste espezialitate batzuetan gertatzen den bezala bigarren hezkuntzan. Ez dago planifikaziorik. Eta hezkuntzan epe luzera pentsatu behar da, epe luzera pentsatu behar da.
Eta Pastor jaunak esan duen bezala, egonkortasun bat egon behar da, eta akordio sendo bat, oinarri bat, benetan erantzun ahal izateko.
Eta gero, ba oinarri horren baitan, joango gara malgutasunez jokatzen.